സ്ത്രീകളുടെ പേരില് ഫ്രണ്ട് റിക്വസ്റ്റ്, ശേഷം വിഡിയോ കോള് അശ്ലീല ദൃശ്യങ്ങള് കാട്ടി ഭീഷണിപ്പെടുത്തി പണം തട്ടിയ ഒരാള് അറസ്റ്റില് ന്യൂഡല്ഹി: സ്ത്രീകളുടെ പേരില് സമൂഹമാധ്യമങ്ങളില് റിക്വസ്റ്റ് അയച്ച് ഭീഷണിപ്പെടുത്തി പണം തട്ടുന്ന സംഘത്തിലെ ഒരാള് അറസ്റ്റില്. മറ്റു മൂന്നു പ്രതികള്ക്കായി തെരച്ചില് ആരംഭിച്ചതായി ഡല്ഹി പൊലീസ് സൈബര് സെല് അറിയിച്ചു.രാജസ്ഥാനില്നിന്ന് ആസൂത്രണം ചെയ്യുന്ന തട്ടിപ്പുമായി ബന്ധപ്പെട്ട് ഒമ്ബതോളം പരാതികള് ലഭിച്ചതായി പൊലീസ് അറിയിച്ചു. ഫേസ്ബുക്കില് റിക്വസ്റ്റ് അയച്ച് സുഹൃത്തുക്കളായിതിന് ശേഷം വാട്സ്ആപ് നമ്ബര് ചോദിക്കും. പിന്നീടാണ് തട്ടിപ്പിന്റെ തുടക്കമെന്ന് സൈബര് സെല് ഡി.സി.പി കെ.പി.എസ്. മല്ഹോത്ര പറഞ്ഞു. വാട്സ്ആപ് നമ്ബര് നല്കിയാല് ഇരയുടെ മുഖം പതിച്ച മോര്ഫ് ചെയ്ത അശ്ലീല വിഡിയോ അയച്ചുനല്കും. പണം നല്കിയില്ലെങ്കില് വിഡിയോ ഇന്റര്നെറ്റില് പരസ്യപ്പെടുത്തുമെന്ന് ഭീഷണിപ്പെടുത്തും. പരാതിക്കാരില് ഒരാള് ഇത്തരത്തില് 1,96,000 രൂപ തട്ടിപ്പുസംഘത്തിന് കൈമാറിയതായും പൊലീസ് പറയുന്നു. അസമില് രജിസ്റ്റര് ചെയ്തവയാണ് പ്രതികള് ഉപയോഗിച്ചിരുന്ന ഫോണ് നമ്ബറുകള്. രാജസ്ഥാനിലാണ് ഇവയുടെ ഉപയോഗം. പരാതിക്കാരന് നല്കിയ തട്ടിപ്പുകാരുടെ ബാങ്ക് അക്കൗണ്ട് വിവരങ്ങള് ഉപയോഗിച്ചായിരുന്നു അന്വേഷണം. അന്വേഷണത്തില് ഭരത്പുര് ആസ്ഥാനമായി പ്രവര്ത്തിക്കുന്ന മോഷണ സംഘത്തിലേക്ക് പൊലീസ് എത്തുകയായിരുന്നു. ഹക്കീമുദ്ദീന് എന്ന 23കാരനെയാണ് പൊലീസ് അറസ്റ്റ് ചെയ്തത്. സംഘത്തിലെ മൂന്നുപേര് ഓടിരക്ഷപ്പെട്ടതായി പൊലീസ് പറഞ്ഞു. മോര്ഫ് ചെയ്ത വിഡിയോക്ക് പുറമെ, വിഡിയോ കോള് വഴിയും ഇവര് തട്ടിപ്പുനടത്തിരുന്നു. വാട്സ്ആപ് നമ്ബറില് വിഡിയോ കോള് ചെയ്യുകയും അശ്ലീല ദൃശ്യങ്ങള് റെക്കോര്ഡ് ചെയ്ത് ഭീഷണിപ്പെടുത്തിയും ഇവര് പണം തട്ടിയിരുന്നു.